ჰიმაჩალ-პრადეში

ჰიმაჩალ-პრადეში (, ოფა: ɦɪmaːtʃəl prəd̪eːʃ ; ) — შტატი (1971 წანაშე) ინდოეთიშ ოორუეშე. მახორობა 6 856 509 ადამიერი (2011). ფართობი 55 673 კმ². ნანანოღა — შიმლა (სიმლა). ჰინდიშე გჷნოთანგუათ "ჰიმაჩალი" შანენს "თირამი გვალეფიშ ქიანას", "პრადეში" — "ოლქის, რეგიონს". უხურგანს გეჸვენჯ შტატეფს: ჯამუ დო ქაშმირი (ოორუეშე), პენჯაბი (ბჟაედალშე დო ობჟათე-ბჟადალშე), ჰარიანა დო უტარ-პრადეში (ობჟათეშე), უტარაკჰანდი (ობჟათე-ბჟაეიოლშე) დო ჩინეთიშ აკოდგინალუაშა მიშმალი ტიბეტი (ბჟაეიოლშე).

საირქიანო კარაკანალაშ 2005 წანაშ რკუალაშ მეჯინათ, ჰიმაჩალ-პრადეში მაჟირა მერკეთ კორუმპირაფილი შტატი რე, კერალაშ უკული.

 გეოგრაფია 
ჰიმაჩალ-პრადეშის ბჟაეიოლშე უხურგანს ჩინეთი (ტიბეტიშ ავტონომიური რაიონი), ობჟათე-ბჟაეიოლშე - უტარაკჰანდი, ობჟათეშე - უტარ-პრადეში დო ჰარიანა, ობჟათე-ბჟადალშე - პენჯაბი, ოორუე-ბჟადალშე დო ოორუეშ - ჯამუ დო ქაშმირი. შტატიშ ოორუეშე ბჟაეიოლშა გჷნოზინდილი რე ჰიმალაეფიშ ქჷნდჷრეფი (შტატიშ გოხოლუას 6-7 ვითოში მეტრაშ სიმაღალაშ), ობჟათეშე — შივალიკიშ გვალაშ ჯაჭვი. შტატიშ თარი წყარმალუ — სატლეჯი (ინდიშ ნოჸელა).
ჰიმაჩალ-პრადეში იდვალუაფუ ბჟადალ ჰიმალაეფს. იკენს 55 673 კმ² ფართობის. ჰიმაჩალ-პრადეში — გვალამი შტატი რე ზუღაშ დონეშ  350 მეტრაშე 6000 მეტრაშახ.
ჰიმალაიშე გიმმალი წყარმალუეფი გჷნმოჭკირუნა ედომუშამი გვალეფიშ ჯაჭვის.
ჰიმაჩალ-პრადეშიშე გინმალი წყარმალუეფი ინმაკათუნა ინდი დო განგიშ ღანჩოს. შტატიშ ოწყარმალუე რშვილიშ სისტემაშა მიშმურს ჩანდრა-ბჰაგა ვარდა ჩენაბი, რავი, ბიასი, სატლეჯი დო ჯამუნა. თე წყარმალუეფი იშაყარუნა თირით დო ჭვემათ.

 ადმინისტრაციულ-ტერიტორიული დორთუალა 
შტატი დორთილი რე 12 ოლქო. შტატიშ ნანანოღა — შიმლა, კინოხ ბრიტანეთიშ ინდოეთიშ საზარხულო ნანანოღა.
 ბილასპური
 ჩამბა
 ჰამირპური
 კანგრა
 ქინაური
 კულუ
 ლაჰული დო სპიტი
 მანდი
 შიმლა
 სირმური
 სოლანი
 უნა

 რესურსეფი ინტერნეტის 
 Himachal Blog: Information and photos of Himachal Pradesh
 Official website of Himachal Pradesh Government
 Website about Himachal Pradesh
 A Portal to art & culture of Himachal
 Guide to Himachal
 News about Himachal Pradesh 

 სქოლიო 

*
კატეგორია:ინდოეთიშ შტატეფი დო მორსხუ ტერიტორიეფი